Rozsudok Všeobecného súdu (piata komora) z 15. septembra 2021 – Arnaoutakis a i./Parlament
(veci T‑240/20 až T‑245/20)
„Inštitucionálne právo – Pravidlá o úhrade výdavkov a príspevkov poslancov Parlamentu – Zmena dobrovoľného doplnkového systému dôchodkového poistenia – Zamietnutie priznania dôchodku z dobrovoľného doplnkového dôchodkového poistenia – Námietka nezákonnosti – Právomoc predsedníctva Parlamentu – Nadobudnuté a nadobúdané práva – Proporcionalita – Rovnosť zaobchádzania – Právna istota“
1.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Právomoc predsedníctva Parlamentu prijať uvedené rozhodnutie
(rozhodnutie Európskeho parlamentu 2005/684; rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 76; Rokovací poriadok Európskeho parlamentu, článok 25 ods. 3; Pravidlá o úhrade výdavkov a príspevkov poslancov Európskeho parlamentu, príloha VII)
(pozri body 35 – 40)
2.      Akty inštitúcií – Odôvodnenie – Povinnosť – Rozsah – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Akt regulačnej povahy a všeobecného rozsahu – Prípustnosť odôvodnenia uvádzajúceho len celkovú situáciu, ktoré viedlo k prijatiu aktu a všeobecných cieľov, ktoré tento akt sleduje – Rozhodnutie prijaté v súvislostiach známych osobám, ktorým bolo určené
(článok 296 druhý odsek ZFEÚ)
(pozri body 46 – 50)
3.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Nadobudnuté a nadobúdané práva – Porušenie – Neexistencia
(rozhodnutia Európskeho parlamentu 2005/684, článok 27; rozhodnutie predsedníctva Parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 76 ods. 2; Rokovací poriadok Európskeho parlamentu, článok 25)
(pozri body 58 – 63, 66 – 75)
4.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Zásada ochrany legitímnej dôvery – Porušenie – Neexistencia
(pozri body 80, 81)
5.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Zvýšenie dôchodkového veku – Zavedenie osobitného odvodu z dôchodkov poslancov poistených v systéme doplnkového dôchodkového poistenia – Zásada proporcionality – Porušenie – Neexistencia
(pozri body 86 – 95)
6.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Zásada rovnosti zaobchádzania – Porušenie – Neexistencia
(rozhodnutie Európskeho parlamentu 2005/684; Pravidlá o úhrade výdavkov a príspevkov poslancov Európskeho parlamentu, príloha VII)
(pozri body 100 – 108)
7.      Európsky parlament – Pravidlá o úhrade výdavkov a príspevkov poslancov – Dobrovoľný doplnkový systém dôchodkového poistenia – Rozhodnutie Predsedníctva Európskeho parlamentu, ktorým sa menia vykonávacie pravidlá k štatútu poslancov týkajúce sa určitých podmienok systému doplnkového dôchodkového poistenia – Zásada právnej istoty – Porušenie – Neexistencia
(pozri body 112 – 117, 119 – 124)
Predmet
Návrh podľa článku 263 ZFEÚ, na zrušenie rozhodnutí Parlamentu o zamietnutí žiadostí žalobcov o priznanie dôchodku z dobrovoľného doplnkového dôchodkového poistenia z dôvodu, že nedosiahli požadovaný vek 65 rokov pre priznanie nároku na dôchodok z dobrovoľného doplnkového dôchodkového poistenia na základe rozhodnutia Predsedníctva Európskeho parlamentu z 10. decembra 2018, ktorým sa menia vykonávacie pravidlá k štatútu poslancov Európskeho parlamentu (Ú. v. EÚ C 466, 2018, s. 8)
Výrok
1.
Veci T‑240/20 až T‑245/20 sa spájajú na účely vyhlásenia rozsudku.
2.
Žaloby sa zamietajú.
3.
Pán Stavros Arnaoutakis a ostatní žalobcovia, ktorých mená sú uvedené v prílohe, sú povinní nahradiť trovy konania.